載湉

愛新覺羅載湉係大清皇帝，1875年到1908年在位，史稱清德宗。因在位年號光緒，又叫光緒皇帝。

生平
清同治十年，載湉出世，阿爸係道光帝第七仔醇賢親王奕譞，阿媽係那拉氏。

1875年，清穆宗載淳駕崩，因冇子嗣，四歲嘅載湉繼承皇位，兩太后攝政，改元光緒，當年即光緒元年。

1881年，慈安太后過身，慈禧太后繼續垂簾聽政。

光緒九年，中法戰爭，翌年簽定《中法新約》。

光緒十年，清法簽訂停戰協議。

光緒十三年9月30號，黃河決堤，200萬人死。12月1號，清葡簽友好通商條約。

光緒二十年，甲午戰爭爆發，最終清朝打輸仗，喺1895年同日本簽咗《馬關條約》。之後俄國、德國同法國唔想日本攞到遼東半島而出嚟干預。

光緒二十四年四月初十，恭親王奕訢死，載湉輟朝五日，素服十五日。

光緒二十四年四月廿三，載湉頒佈《明定國是詔》，戊戌變法開始。

光緒二十四年八月初六，載湉俾慈禧太后軟禁喺瀛台涵元殿、頤和園玉瀾堂，戊戌變法失敗。

光緒二十六年，八國聯軍攻入北京，載湉俾慈禧太后挾持到西安。光緒二十七年《辛丑條約》簽訂。之後載湉同慈禧太后返北京，載湉繼續被軟禁。

清朝喺八國聯軍攻入北京之後，開始諗推行新政。1905年廢除科舉制度。

載湉喺1908年過身。之後由溥儀做皇帝。

死因
2008年有人對清西陵載湉遺體嘅頭髮、遺骨、衣服同墓內外環境樣品進行檢測分析，證實載湉係砒霜中毒死嘅。

佢嘅死，有人話係慈禧太后做，有人話係袁世凱做，亦有人話係李連英做，係「清宮八大疑案」之一。

評 
佢雖然係一位有改革意識、才思敏捷、不畏強權嘅一代帝王，但有志難伸。

攷 

《清史稿》本紀二十四　德宗本紀二

大清皇帝